open-index/open-wikipedia-markdown huggingface dataset:
Corozal (kaupunki)

**Corozal** on Belizen pohjoisosassa sijaitsevan Corozalin alueen hallintokeskus. Kaupunki sijaitsee Karibianmeren länsirannalla suojaisan, kirkasvetisen Chetumalinlahden () äärellä, noin 10 kilometriä Belizen ja Meksikon rajajoen Río Hondon eteläpuolella. Belize City ja Philip S. W. Goldsonin kansainvälinen lentoasema, maan tärkein kansainvälinen lentoasema sijaitsee kahden tunnin ajomatkan päässä kaupungista etelään. Corozalin väkiluku on noin 9&nbsp;800 

Corazal Belizen sokerintuotantoalueen keskus. Kaupungin läheisyydessä sijaitseviin mayakulttuurin rakenteisiin lukeutuu Santa Rita. Kaupungista voi myös tehdä ostosretken Chetumalin kaupunkiin Meksikon puolelle ja päiväretkiä edelleen meksikolaisiin Jukatanin niemimaan nähtävyyksiin.

Kaupunkiin iskee toisinaan trooppisia hirmumyrskyjä, hurrikaaneja. Esimerkiksi hurrikaanit Janet (1955) ja Dean (2007) iskivät lähistölle, kaupungissa ja lähialueilla satoja taloja tuhoten tai vaurioittaen, laajoja sähkökatkoja aiheuttaen sekä maataloussatoja tuhoten.


Corozal Town Square.jpg|Kaupungin keskusaukio.
Corozal Town Hall.jpg|Kaupungintalo.
Corozal Central Church.JPG|Corazalin keskuskirkko.
Corozal Beach, Corozal, Belize 2.jpg|Rantanäkymä Karibianmeren ääreltä.
Shipstern ciel 3.jpg|Ilmakuva, Corozal kuvan vasemmassa laidassa, yläosassa kirkasvetistä Chetumalinlahtea.

## Lähteet

## Aiheesta muualla
Arvo Koskelainen

**Arvo Koskelainen** (2. syyskuuta 1903 Vahviala, Viipurin maalaiskunta – 22. helmikuuta 1940 Yläsommee, Viipurin maalaiskunta) oli suomalainen hiihtäjä.

Arvo Koskelainen kilpaili uran ensi vuoden TUL:n alaisessa Vahvialan Kilpa-Veikoissa. Hänen ensi menestyksensä TUL:n puolella oli mestaruskilpailujen 50&nbsp;km:n pronssi vuona 1928. Seuraavat menestykset tulivat vuona 1931 voittaessaan TUL:n mestaruudet niin 10 kuin 30&nbsp;km:llä. Saman vuoden Työläisolympialaisissa Itävallan Mürzzuschlagissa hän oli 15&nbsp;km:n neljäs häviten vain suomalaisille. Samassa kisassa Arvon veli Vilho sijoittui kahdeksanneksi ja serkku Antti 12:nneksi. Seuraavina vuosina tuli lisää menestystä sijoittuessan toiseksi vuoden 1932 30&nbsp;km:llä ja vuoden 1934 TUL-mestari niin 10 kuin 30&nbsp;km:n matkalla.

Koska mahdollisuus vuoden 1936 talviolympialaisiin oli vain Hiihtoliiton puolella veljekset Arvo ja Vilho Koskelainen vaihtoivat Hiihtoliiton alaisen viipurilaisen Karjalan Urheilijoiden riveihin. Arvo olikin vuoden 1935 SM-hiihtojen 17&nbsp;km:llä ja 50&nbsp;km:llä molemmissa neljäs. Samalla kaudella hän sijoittui Ruotsin Bodenin hiihtokisoissa 50&nbsp;km:llä myös neljänneksi. Näiden suoritusten perusteella hän pääsi olympiavalmennettaviin, mutta paikkaa olympialaisiin ei tullut. Kuukauden olympialaisten jälkeen Arvo Koskelainen sijoittui Puijon hiihtojen 50&nbsp;km:llä toiseksi.

Talvisodassa Arvo Koskelainen palveli ErP 3:ssa. Hän kaatui helmikuun perääntymisvaiheessa Viipurinlahden etelärannalla Yläsommeessa. Koskelainen kuului silloisen Suomen ykkösluokan hiihtäjiin, joita kaatui useampia Talvisodan kestäessä.

## Lähteet
Korpi-Motelli

**Korpi-Motelli** (tai **Korpimotelli**) on Yle TV2 -kanavan tuottama kahdeksanosainen mustan komedian televisiosarja, joka ensiesitettiin syys-lokakuussa 1988. Sen on käsikirjoittanut ja ohjannut Arvi Auvinen, ja pääosia näyttelevät Tuija Piepponen ja Hannu Lukinmaa.

Sarja kertoo maaseudun työttömästä pariskunnasta Sigrit ja Eevert Korvesta, jotka perustavat harvaan asutulle kotiseudulleen motellin. Rahoituksen he keräävät valtion ja kunnan byrokraatteja kestitsemällä ja seudun pankeilta lainaamalla.

## Jaksot
# Motellin synty
# Eka ja toka asukkaat
# Siian nousu
# Kesälääkäri
# Professori Blom
# Juppeja ja talonpoikia
# Rakkautta ja tuoksuja
# Taistelu motellista

## Vastaanotto

Aiheeltaan ajankohtainen sarja sai varsin hyvät arvostelut *Helsingin Sanomissa* sekä tuoreeltaan Kirsikka Moringilta että vuoden 1993 uusinnan alla Jukka Kajavalta. Moringia naurattivat hulvattomat paradoksit, joita syntyy kun virastojen kapulakieli, yrittäjäjargoni ja korpiseutujen murre lomittuvat toisiinsa ja etelän ohut muka-kulttuuri törmää verevään kansanelämään. Kajava totesi alkujaan karrikoidun ja liioitellun juonikuvion tuntuvan Suomen 1990-luvun alun lamavuosien konkurssiaallon keskellä täysin realistiselta.

## Lähteet
Justo Arosemena

**Justo Arosemena** (1817 – 1896) oli uransa aikana Kolumbiaan kuuluneessa Panamassa syntynyt poliitikko. Hänet tunnettiin etenkin panamalaisena autonomistina, joka ajoi Kolumbiaan Yhdysvaltojen mallin mukaista liittovaltiota ja Panaman kansallisvaltion kehitystä osana laajempaa kokonaisuutta. Kolumbian liberaaleihin kuulunut Arosemena jäi politiikasta konservatiivien noustessa valtaan vuonna 1885 ja hän harjoitti loppuelämänsä lakia. Arosemenaa on kuvailtu yhtenä Panaman 1800-luvun merkittävimmistä poliittisista ajattelijoista.

## Elämäkerta

Justo Arosemena syntyi Panaman kaupungissa vuonna 1817 yläluokkaiseen perheeseen. 16-vuotiaana hän suoritti humanististen tieteiden tutkinnon Colegio San Bartolomé La Mercedissä ja vuonna 1837 oikeustieteiden tohtorin tutkinnon Magdalenan yliopistossa Kolumbiassa.

Arosemena palasi tuolloin Kolumbiaan kuuluneeseen Panamaan vuonna 1839. Hän alkoi kirjoittaa mielipiteitänsä isänsä omistamaan sanomalehteen *Los Amigos del País*. Mielipidekirjoituksissaan hän kritisoi Kolumbian keskushallinnon politiikkaa, joka hänen mielestään oli johtanut Panaman takapajuiseen ja alikehittyneeseen asemaan. Hänestä tuli Kolumbian liberaalipuolueen radikaalin siiven Golgothan jäsen. Arosemena kannatti vapaa-kauppaa ja esimerkiksi Panaman kannaksen läpäisevän kulkureitin rakentamista. Hän ajoi myös ajatusta Yhdysvaltojen kaltaisesta liittovaltiosta Kolumbiassa. Hänestä tuli oman aikansa keskeinen panamalainen autonomisti, joka halusi rakentaa kansallisvaltiota rikkomatta espanjalaisen Amerikan yhtenäisyyttä ja varoittaen mahdollisesta ulkovaltojen vaikutusvallan kasvusta. Vaikka Arosemena sinänsä ihaili Yhdysvaltoja, hän vastusti sen sekaantumista alueen maiden asioihin etenkin Meksikon–Yhdysvaltain sodan (1846–1848) jälkeen.

Arosemena teki poliittisen uransa Kolumbian parlamentissa. Hän oli senaattori, maan ulkoministeri vuosina 1848–1849, kongressin puhemies vuonna 1852 ja Panaman osavaltion ensimmäinen presidentti vuonna 1855. Vuonna 1863 hän oli maan vuoden 1863 liberaalin perustuslain laatineen kokouksen puheenjohtaja. Vuosien 1863 ja 1885 välillä Arosemena kannatti ajatusta Panaman itsenäisyydestä. Kolumbian liberaalien valta päättyi vuoteen 1885, kun valtaan nousi Rafael Núñezin konservatiivihallitus. Vuoden 1886 konservaiivinen uusi perustuslaki lakkautti Panaman ja muiden alueiden itsehallinnon. Arosemena jäi konservatiivien voiton jälkeen poliittisesta elämästä harjoittaen sen sijaan lakia. Hän toimi Panaman rautatien lakineuvojana aina kuolemaansa saakka vuonna 1896. Häntä on kuvailtu yhtenä 1800-luvun Panaman merkittävimmistä poliittisista ajattelijoista.

## Tuotanto

**Examen sobre la franca comunicacíon entre los dos oceános por elistmo de Panamá* (1846)
**Estudios constitucionales* (1852)
**El Estado Federal de Panamá* (1855)

## Lähteet
Designing Women

**Designing Women** on Linda Bloodworth-Thomasonin luoma ja CBS-televisiokanavalla esitetty yhdysvaltalainen tilannekomediasarja, jota tuotettiin vuodesta 1986 vuoteen 1993 yhteensä seitsemän kautta ja 163 jaksoa. Televisiosarja kertoo naisnelikosta (Dixie Carter, Annie Potts, Jean Smart ja Delta Burke) ja miehestä (Meshach Taylor), jotka työskentelevät yhdessä atlantalaisessa sisustusyrityksessä.

Sarjan näyttelijäkokoonpanoon tuli muutoksia viidennen kauden jälkeen, kun pääosanesittäjistä Smart ja Burke jättivät sarjan vuonna 1991. Heidän tilalleen kuudennelle kaudelle kiinnitettiin Jan Hooks ja Julia Duffy, joka jätti sarjan yhden kauden jälkeen. Hänet korvasi Judith Ivey seitsemännellä ja viimeisellä kaudella.

Sarja käsittelee huumorin keinoin useita yhteiskunnallisia ja poliittisia teemoja ja ongelmia, kuten asevalvontaa, rasismia, AIDS-potilaiden syrjintää ja perustuslain ensimmäisen lisäyksen oikeuksia.

## Juoni- ja henkilökuvaus

*Designing Women* sijoittuu Atlantaan ja seuraa Sugarbaker & Associates -sisustusfirman työntekijöiden elämää. Julia Sugarbaker (Dixie Carter) on yrityksen teräväkielinen mutta elegantti perustaja, kun taas hänen nuorempi valovoimainen sisarensa Suzanne Sugarbaker (Delta Burke) on entinen kauneuskuningatar, joka ottaa aikansa asioiden ymmärtämisessä. Heidän työkavereinaan ovat vastikään eronnut Mary Jo Shively (Annie Potts) ja herttainen mutta naiivi toimistopäällikkö Charlene Frazier (Jean Smart). Heidän	lähettinään on kohtelias entinen vanki Anthony Bouvier (Meshach Taylor) ja heidän luonaan käy usein piipahtamassa höpsähtävä eläkeläinen Bernice Clifton (Alice Ghostley).

## Näyttelijät

### Pääosissa

### Sivuosissa

## Tuotantokaudet

## Vastaanotto

Rotten Tomatoes -sivuston mukaan 73 prosenttia kriitikoista on antanut sarjan ensimmäiselle kaudelle myönteisen arvosanan 5,7/10 keskiarvolla. Keräys perustuu 15 arviointiin, joista 11 ovat ”tuoreita” ja neljä ”mätiä”. Metacritic-sivuston mukaan kahdeksan arvostelun perusteella sarja on saanut 61 pistettä sadasta mahdollisesta. Metacriticin neljä käyttäjää on antanut sarjalle keskiarvon 7,8/10.

### Palkinnot

*Designing Women* oli ehdolla yhteensä 18 Primetime Emmyn saajaksi vuosien 1987−1992 gaaloissa. Sarja palkittiin parhaan kampauksen Primetime Emmyllä vuoden 1988 gaalassa. Lisäksi sarja oli ehdolla muun muassa kolmen parhaan komediasarjan, kahden parhaan ohjauksen ja yhden parhaan käsikirjoituksen palkinnon saajaksi. Näyttelijöistä Delta Burke sai kaksi ehdokkuutta parhaasta naispääosasta, Meshach Taylor ehdokkuuden parhaasta miessivuosasta ja Alice Ghostley ehdokkuuden parhaasta naissivuosasta. Sarja oli lisäksi ehdolla kahden Golden Globen saajaksi kategoriassa paras musikaali- tai komediasarja vuosien 1990−1991 gaaloissa.

## Lähteet

## Aiheesta muualla

* Virallinen sivusto 
*
Yoro (departementti)

**Yoro** on departementti Hondurasin pohjoisosan sisämaassa. Departementin pinta-ala 7&nbsp;717 neliökilometriä ja väkiluku 570&nbsp;595 asukasta (VL2013).

Sen hallinnollinen keskuskaupunki on Yoro (21&nbsp;052 as., 2013). Departementin väkirikkaimat kaupungit ovat kuitenkin El Progreso (114&nbsp;934 as.) ja Olanchito (35&nbsp;265 as.).

Alueen maatalouden tärkeimpiä tuotteita ovat banaani, sokeriruoko, maissi, öljypalmutuotteet (palmuöljy), banaani, keittobanaani, kahvi, riisi, durra, pavut sekä kotieläintuotannon antimet.


ProgresoCathedral.jpg|Katedraali El Progreson kaupungissa.


## Lähteet

## Aiheesta muualla
El Paraíso

**El Paraíso** voi tarkoittaa ainakin seuraavia:

*El Paraíso, muinainen temppelikeskus Perussa
*El Paraíso, departementti Hondurasissa
*El Paraíso, kaupunki Hondurasissa.
El Paraíso (departementti)

**El Paraíso** (suom. ’paratiisi’) on departementti Hondurasin eteläosan sisämaassa. Departementin pinta-ala 7&nbsp;345 neliökilometriä ja väkiluku 444&nbsp;507 asukasta (VL2013).

Sen hallinnollinen keskus on pieni Yuscaránin kaupunki (2&nbsp;165 as., 2013). Departementin suurimmat kunnallispiirit (municipios) ovat kuitenkin Danlí (64&nbsp;976 as.) ja El Paraíso (24&nbsp;384 as.).

Alueen maatalouden tärkeimpiä tuotteita ovat maissi, sokeriruoko, kahvi, vesimeloni, durra, tomaatti ja pavut.


Yuscaran Honduras square.jpg|Aukio Yuscaránissa.
Vista panorámica de la Ciudad de Danlí.jpg|Danlín kaupunkia.


## Lähteet

## Aiheesta muualla
Santiago de Veraguas

**Santiago de Veraguas** on Panaman Veraguasin maakunnan hallinnollinen keskus. Sen asukasluku oli vuonna 2010 yhteensä 31&nbsp;065.

## Maantiede

Santiago de Veraguas on Panaman Veraguasin maakunnan ja siihen kuuluvan piirikunnan hallinnollinen keskus. Ympäröivä seutu on Panaman Tyynenmeren rannikon alankoa.

## Historia
Ennen eurooppalaisten saapumista nykyisen Veraguasin aluetta asuttivat intiaanit.

Espanjalaiset perustivat nykyisen kaupungin historiallisten lähteiden mukaan 23. lokakuuta 1621. Kaupungin pyhimys on Jaakob eli Santiago. Kaupunki kukoisti siirtomaakaudella, jolta on jäänyt useita vanhoja rakennuksia. Espanjan siirtomaahallinto lakkautti Panaman audiencian vuonna 1751, minkä jälkeen aluetta hallitsi sotilashallinto. Panaman kaupungin *cabildo* eli kaupunginhallitus julistautui riippumattomaksi Espanjasta marraskuun lopulla 1821. Santiago de Veraguas antoi vastaavan julistuksen 4. joulukuuta 1821 ja alue liittyi nopeasti osaksi Kolumbiaa. 9. marraskuuta 1903 kaupunginvaltuusto allekirjoitti Panaman itsenäisyysjulistuksen.

## Talous ja liikenne
Santiago de Veraguas on sitä ympäröivällä maaseudulla kasvatetun riisin, kahvin, maissin ja karjan kaupan keskus. Lähistöllä on myös kultaesiintymiä. Maatalouteen liittyvän liiketoiminnan ohella kaupungissa on esimerkiksi pankkeja.

Kaupunki on liikenteen solmukohta. Kaupunki on Pan-Amerikan valtatien varrella. Sen vieressä sijaitsee pieni Ruben Cantun lentoasema jolta liikennöidään maan pääkaupunkiin. Pääkaupunkiin on myös bussiliikennettä.

## Väestö ja kulttuuri
Santiago de Veraguasin asukasluku oli vuonna 2010 yhteensä 31&nbsp;065. Vuonna 2000 vastaava lukema oli 32&nbsp;480.

Kaupungin syntymäpäivää juhlistetaan vuosittain 25. heinäkuuta. Juhlintaan liittyy katolisen kirkon menoja.

## Lähteet
Santa Bárbara (departementti)

**Santa Bárbara** on departementti Hondurasin luoteisosan sisämaassa. Departementin pinta-ala on 5&nbsp;024 neliökilometriä ja väkiluku 421&nbsp;337 asukasta (VL2013).

Sen hallinnollinen keskus ja suurin kaupunki on Santa Bárbaran kaupunki (24&nbsp;230 as., 2013). 

Alueen maatalouden tärkeimpiä tuotteita ovat sokeriruoko, maissi, kahvi, banaanit, pavut sekä kotieläintuotannon antimet.


Templo catolico de la ciudad de Santa Barbara. - panoramio.jpg|Katolinen kirkko Santa Barbarassa.
Proteccion, Santa Barbara, Honduras, Entrance to Town.jpg|Proteccionin kaupunkia.
San jose de tarros honduras (2).jpg|San Jose de Tarros.


## Lähteet

## Aiheesta muualla
Olli Martikainen

**Olli Martikainen** (29. syyskuuta 1876 Iisalmi – 26. elokuuta 1939 Helsinki) oli suomalainen insinööri ja virkamies.

## Henkilöhistoria
Martikaisen vanhemmat olivat kunnallisneuvosmies David Martikainen ja Juliana Kääriäinen ja puoliso vuodesta 1901 Aina Oma Tolvanen (k. 1951). Martikainen tuli ylioppilaaksi Kuopion lyseosta 1897 ja valmistui insinööriksi Polyteknillisestä opistosta 1902.

Martikainen oli tie- ja vesirakennushallituksen apulaisinsinööri 1903–1906 ja Vaasan piirissä apulaisinsinööri 1906–1911, nuorempi insinööri 1911–1919 ja vanhempi insinööri 1919–1925. Tie- ja vesirakennushallituksen tieasioiden yli-insinööri hän oli 1925–1929 ja Helsingin kaupungininsinööri 1929–1939. Martikaisella oli myös useita asiantuntija- ja luottamustehtäviä. Vaasan kaupunginvaltuuston jäsen hän oli 1915–1920 ja toimi valtuuston varapuheenjohtajana 1919–1920.

## Julkaisuja
* * Tielainsäädäntö selityksineen tielakiin*, Porvoo: WSOY, 1931 (Einar von Bonsdorffin kanssa)

## Lähteet
Matti Lepistön veistospuisto

**Matti Lepistön veistospuisto** on ITE-taiteilija Matti Lepistön töitä esittelevä puistoalue Raahessa. Puistossa on lähes 300 veistosta - esittäviä eläin- ja ihmisveistoksia sekä mytologiaa ja surrealistista taidetta.

## Lähteet

## Aiheesta muualla

*Uskomaton näky metsän keskellä Patti­joella – veljesten vaalima puisto innostaa myös elo­kuvan­tekijöitä; IS 10.7.2022
Syntax Terror

**Syntax Terror** on Lordin ensimmäinen single yhtyeen studioalbumilta *[[Limited Deadition]]*. Kappaleesta julkaistiin singlen julkaisupäivänä YouTubessa lyriikkavideo.

Mr. Lordi kertoo kappaleesta seuraavasti:

## Lähteet
Gracias

**Gracias** on kunta ja aluekeskus Hondurasin lounaisosassa, Lempiran departementissa, Mejocotejoen laaksossa. Kaupungin väkiluku oli 12&nbsp;697 (VL2013).

Gracias on perustettu vuonna 1536. Paikkakunta toimi lyhyen kullankaivuuvaiheen aikana espanjalaisen siirtomaaisäntien Keski-Amerikan provinssien (Audiencia de los Confines) pääkaupunkina vuosina 1543-1549 (1544-1548). Kullan loputtua kaivoksista, kuvernöörin asemapaikka siirtyi nykyisen Guatemalan puolelle Antigua Guatemalaan.

Ilmastollisesti noin 791 metrin korkeudella (sääasema) sijaitseva Gracias luokitellaan trooppiseen savanni-ilmastoon (Aw). Moneen muuhun alueeseen verrattuna paikkakunnan ilmasto on kuitenkin lauhkea, ei niin trooppisen kuuma. Kuukausitasolla keskilämpötila vaihtenee noin 17-22 Celsius-asteessa. Vuoden keskilämpötila on 19,8 °C. Vuotuinen sademäärä yltää keskimäärin 1&nbsp;839 millimetriin. Sateisimmat kuukaudet ajoittuvat touko-lokakuulle. Joulu-maaliskuussa on puolestaan kuivempaa, vähäsateista.


Fuerte de San Cristóbal en Gracias, Honduras.jpg|San Cristóbalin linnoitus.
Fuerte San Cristóbal Gracias Honduras 03.jpg|San Cristóbalin linnoitus.
Iglesia de la Merced (288008760).jpg|Mercedin kirkko.
Gracias1.jpg|Katunäkymä.
Aguas Termales, Gracias, Lempira.jpg|Kaupungin puistoa altaineen.

## Lähteet

## Aiheesta muualla
Vasco Núñez de Balboan ritarikunta

**Vasco Núñez de Balboan ritarikunta** () on panamalinen ritarikunta. Se perustettiin 23. tammikuuta 1933 ja sitä myönnetään ulkomaalaislle, jotka ovat ansioituneet erityisellä tavalla diplomatian tai Panaman kansainvälisen aseman hyväksi. Ritarikuntaa uudistettiin 1941. Ritarikunta on nimetty espanjalaisen tutkimusmatkailija Vasco Núñez de Balboan mukaan. Panaman kansalaisille ritarikuntaa voidaan myöntää tunnustuksena ansioista tieteen ja taiteen saralla.

Ritarikunta koostuu viidestä luokasta:

*  erikoissuurristi
*  suurristi
*  suurupseeri
*  komentaja 
*  ritari

## Lähteet
Basarab

**Basarab** oli ruhtinassuku nykyisessä Romaniassa. Suku hallitsi Valakiaa 1300-luvulta vuoteen 1658, jolloin suvun mieslinja sammui. Naislinjan kautta nimen peri Brancoveanun suku, joka sai unkarilaisen kreivinarvon vuonna 1688 ja valtakunnanruhtinaan arvon vuonna 1695. Suvun ruhtinaallinen haara sammui vuonna 1833.

## Katso myös
*Bessarabia
*Basarab I
*Drăculești (suku)
*Luettelo Valakian hallitsijoista

## Lähteet
Manuel Amador Guerreron ritarikunta

**Manuel Amador Guerreron ritarikunta** () on panamalainen ritarikunta, joka perustettiin Panaman itsenäisyyden 50-vuotisjuhlan kunniaksi ja ritarikunta on nimetty Panaman ensimmäisen presidentin mukaan. Sitä myönnetään tunnustuksena sekä sotilaille että siviileille tunustuksena poikkeuksellisesta palveluksesta taiteen, tieteen, ihmisoikeuksien tai yhteiskunnallisten ansioiden saralla. Saajan ei tarvitse olla Panaman kansalainen. Kyseessä on Panaman korkein mahdollinen kunnianosoitus.

Ritarikunnassa on neljä luokkaa:

*  ketju
*  suurristi
*  suurupseeri
*  komentaja

## Lähteet
Amyylikanelialdehydi

**Amyylikanelialdehydi** (C14H18O) on aldehydeihin kuuluva aromaattinen orgaaninen yhdiste. Yhdistettä käytetään hajusteissa.

## Ominaisuudet, valmistus ja käyttö
Huoneenlämpötilassa amyylikanelialdehydi on vaaleankeltaista nestettä, jolla on jasmiinia muistuttava kukkaismainen tuoksu. Yhdiste liukenee vain vähäisessä määrin veteen, mutta hyvin etanoliin ja useaan muuhun orgaaniseen liuottimeen. Aine hapettuu helposti, minkä vuoksi sen joukkoon lisätään hapettumisenestoaineita.

Amyylikanelialdehydia valmistetaan bentsaldehydin ja heptaldehydin aldolikondensaatiolla. Reaktiota katalysoivat sekä hapot että emäkset, mutta emäkset ovat katalyytteinä tehokkaampia ja niitä käytetään teollisuudessa. Reaktiossa käytetään betsaldehydiylimäärää, jotta sivutuotteena muodostuvan 2-pentyyli-2-nonenaalin määrä on mahdollisimman pieni.
:

Amyylikanelialdehydiä käytetään hajusteissa, erityisesti saippuoiden hajustamiseen. Etuna on tuoksun pitkäkestoisuus. Amyylikanelialdehydi voidaan pelkistää amyylikanelialkoholiksi.

## Lähteet

## Aiheesta muualla
Grrr!

**Grrr!** voi tarkoittaa:
* *[[Grrr! (Lapinlahden Lintujen albumi)|Grrr!]]*, Lapinlahden Lintujen studioalbumi vuodelta 1992.
* *[[Grrr! (The Rolling Stonesin albumi)|Grrr!]]*, The Rolling Stonesin kokoelma-albumi vuodelta 2012.
* ”Grrr!”, Lordi-yhtyeen kappale vuoden 2021 *[[Lordiversity]]*-albumilla.
Panaman kansalaisuus

**Panaman kansalaisuus** on laillinen suhde yksittäisen henkilön ja Panaman tasavallan välillä. Maassa noudatetaan lähtökohtaisesti ius soli -periaatetta.

## Kansalaisuuden saaminen syntymällä
Panaman perustuslain mukaan syntyperäisiä panamalaisia ovat sellaiset henkilöt, jotka täyttävät vähintään yhden seuraavista ehdoista:

* lapsi on syntynyt Panaman maaperällä
* lapsi on syntynyt ulkomailla ja vähintään toinen lapsen vanhemmista on syntyperäinen Panaman kansalainen lapsen syntyessä ja lapsen asuinpaikan on tarkoitus olla Panamassa
* lapsi on syntynyt ulkomailla ja vähintään toinen lapsen vanhemmista on naturalisoitu Panaman kansalainen lapsen syntyessä ja lapsen asuinpaikan on tarkoitus olla Panamassa ennen kuin lapsi täyttää 18

## Kansalaisuuden saaminen hakemuksella
Hakemuksen perusteella Panaman kansalaisuus voidaan myöntää henkilölle, joka täyttää seuraavat ehdot:

* on asunut maassa vähintään viisi vuotta yhtäjaksoisesti ja on täysi-ikäinen (lyhennetty kolmeen vuoteen, jos hakija on Panaman kansalaisen vanhempi tai puoliso)
* ilmaisee haluaan saada kansalaisuus hakemuksella
* on luopunut muista mahdollisista kansalaisuuksistaan
* on todistanut osaavansa espanjaa sekä tuntevansa Panaman maantietoa, historiaa sekä politiikkaa

Espanjan ja toisten Latinalaisen Amerikan maiden kansalaisten ei tarvitse täyttää asumisajan vaatimusta, mikäli he täyttävät kaikki muut ehdot.

Asumisajaksi Panamassa lasketaan vain pysyvällä oleskeluluvalla vietetty aika. Pysyvän oleskeluluvan voi saada muun muassa investoimalla 500 000 Yhdysvaltain dollaria panamalaisiin kiinteistöihin. 

## Kaksoiskansalaisuus ja kansalaisuuden menettäminen
Panama sallii kaksoiskansalaisuuden, mutta vain rajoittusti. Syntyperäiset kansalaiset voivat ottaa vastaan toisen valtion kansalaisuuden, mikäli toinen valtio sallii kaksoiskansalaisuuden.

Syntyperäiset Panaman kansalaiset eivät voi virallisesti luopua kansalaisuudestaan, mutta mikäli he yrittävät tätä, he menettävät virallisesti vain poliittiset oikeutensa Panamassa. Sen sijaan hakemuksen perusteella kansalaisuutensa saaneet panamalaiset menettävät kansalaisuutensa, jos he ottavat vastaan jonkun Panaman vihollisvaltion kansalaisuuden tai palvelevat sellaisen asevoimissa, tai pyytävät presidentiltä kansalaisuuden poistamista.

## Lähteet

* 

### Viitteet
István Dobó

**István Dobó** (n. 1500–1572) oli unkarilainen sotilas ja kansallissankari.

István Dobó kuului vanhaan unkarilaiseen aatelissukuun. Vuonna 1552 hän puolusti Egerin linnaa määrällisesti ylivoimaista Turkin armeijaa vastaan. Voitolla oli suuri moraalinen ja sotilaallinen merkitys, ja kiitoksena hänen ponnisteluistaan Unkarin kuningas, ​​keisari Ferdinand I nimitti hänet Transilvanian voivodiksi.

Egerin linnan piirityksen tarinaa kuvaa muun muassa Géza Gárdonyi romaanissaan *[[Egerin tähdet]]*, joka on yksi unkarilaisen kaunokirjallisuuden suosituimmista teoksista.

## Lähteet
Guatemalan kansalaisuus

**Guatelmalan kansalaisuus** on laillinen suhde yksittäisen henkilön ja Guatemalan tasavallan välillä. Maassa noudatetaan lähtökohtaisesti ius soli -periaatetta.

## Kansalaisuuden saaminen syntymällä
Guatemalan perustuslain mukaan syntyperäisiä kansalaisia ovat sellaiset henkilöt, jotka täyttävät jonkin seuraavista ehdoista, mutta vanhemmat eivät kuitenkaan ole ulkomaalaisia diplomaatteja:

* lapsi on syntynyt Guatemalan maaperällä (myös Guatemalan lipun alla seilaavat laivat ja lentävät lentokoneet lasketaan tähän)
* lapsen syntyessä vähintään toisella vanhemmista on Guatemalan kansalaisuus

Lisäksi Keski-Amerikan liittovaltion seuraajavaltioiden syntyperäiset kansalaiset, jotka asettuvat asumaan Guatemalaan sekä ilmaisevat halunsa tulla guatemalalaisiksi, lasketaan syntyperäisiksi Guatemalan kansalaisiksi.

## Kansalaisuuden saaminen hakemuksella
Hakemuksen perusteella Guatemalan kansalaisuuden voi saada henkilö, joka täyttää seuraavat ehdot:

* on rekisteröitynyt ulkomaalaiseksi maan asukkaaksi, jolla on pysyvä oleskelulupa
* on asunut maassa yhtäjaksoisesti vähintään viisi vuotta
* hakija itse on pannut kansalaisuushakemuksen vireille ja on täysi-ikäinen
* on suorittanut espanjan kieltä ja kansalaisuustaitoja mittaavan kokeen
* on toimittanut Guatemalan viranomaisille kaikki hakemukseen vaaditut liitteet

Vaadittua asumisaikaa voidaan lyhentää kahteen vuoteen, mikäli hakija täyttää jonkun seuraavista ehdoista:

* on palvellut Guatemalaa jollakin erityisellä tavalla
* on asunut vähintään kolme vuotta jossatin toisessa Keski-Amerikan maassa
* omaa ”tieteeseen, taiteeseen tai hyväntekeväisyyteen liittyviä ansioita”
* hakija on valtioton tai hänen kansalaisuudestaan ei ole varmuutta

## Kaksoiskansalaisuus ja kansalaisuuden menettäminen
Guatemala sallii kaksoiskansalaisuuden.

Syntyperäiset guatemalalaiset eivät perustuslain mukaan voi menettää Guatemalan kansalaisuuttaan. Hakemuksella kansalaisuutensa saaneet guatemalalaiset sen sijaan voivat menettää kansalaisuutensa seuraavissa tapauksissa:

* valtion sisäisen tai ulkoisen turvallisuuden vaarantaminen
* tukee vieraan vallan valtaa Guatemalan alueita kohtaan
* kieltäytyy puolustamasta kotimaataan tai hoitamasta velvollisuuksiaan sitä kohtaan
* henkilö peitteli kansalaisuushakemuksen aikana vakavaa rikollista taustaansa
* avioliitto, jota kautta ulkomaalainen sai kansalaisuutensa, oli vilpillinen tai puutteellinen

Hakemuksen perusteella kansalaisuutensa saanut henkilö, jolta kansalaisuus on edellämainituista syistä poistettu ei saa hakea kansalaisuutta uudelleen, ellei heillä ole perusteltua syytä tähän.

## Lähteet
* 

### Viitteet
György II Rákóczi

**György II Rákóczi** (1621–1660), oli Transilvanian ruhtinas vuosina 1648–1657. Hän kuului unkarilaiseen Rákóczin aatelissukuun, ja oli György I:n ja Zsuzsanna Lorántffyn vanhin poika ja isänsä seuraaja ruhtinaana.

György II valittiin Transilvanian ruhtinaaksi isänsä elinaikana (19. helmikuuta 1642), ja hän meni naimisiin (3. helmikuuta 1643) Zsófia Báthoryn kanssa, jonka äiti oli aiemmin pakottanut tämän hylkäämään katolisen uskon ja kääntymään kalvinistiksi. Vahvistaakseen Habsburgien vastaista politiikkaansa György II pyrki Puolan kuninkaaksi. Tätä tarkoitusta silmällä pitäen hän liittoutui vuoden 1649 alussa kasakkahetmani Bohdan H’melnytskyin sekä Moldavian ja Valakian hospodarien kanssa. Kapinallisten kasakkojen tukemana hän liittoutui Ruotsin kuninkaan Kaarle X Kustaan ​​kanssa, mutta hänen sotaretkensä vuonna 1657 epäonnistui. Suurin osa hänen armeijastaan ​​jäi tataarien vangiksi, kun taas ottomaanien valtakunnan sulttaani, joka hallitsi Transilvaniaa, syrjäytti hänet 1657 tottelemattomuuden vuoksi. György II kaatui taistelussa turkkilaisia ​​ja tataareja vastaan ​​Transilvaniassa.

## Lähteet
Mitchell Chaffee

**Mitchell Chaffee** (s. 26. tammikuuta 1998 Grand Rapids, Michigan, Yhdysvallat) on yhdysvaltalainen jääkiekkoilija. Chaffee edustaa NHL-joukkue Tampa Bay Lightningia. Hänen pelipaikkansa on oikea laitahyökkääjä ja hän laukoo oikealta. 

Ennen NHL-uraansa Chaffee pelasi University of Massachusetts Amherst -yliopiston joukkueessa. Hän on varaamaton pelaaja joka teki sopimuksen NHL-joukkue Minnesota Wildin kanssa maaliskuussa 2020. Hän teki vapaana pelaajana sopimuksen Lightningin kanssa heinäkuussa 2023. Chaffee on pelannut 55 NHL:n runkosarjan ottelua. Näissä otteluissa hän on tehnyt yhdeksän maalia ja seitsemän syöttöä eli yhteensä 16 tehopistettä. Chaffee on pelannut viisi NHL:n pudotuspelien ottelua ilman tehopisteitä. Uran tilastot päivitetty 13. joulukuuta 2024.

## Lähteet
Finsen kappeli

**Finsen kappeli** () on Ulvikin kunnassa Norjassa sijaitseva puukirkko vuodelta 1920.

## Lähteet

## Aiheesta muualla
Skallelvin kappeli

**Skallelvin kappeli** () on Vesisaaren kunnassa Norjassa sijaitseva puinen pitkäkirkko vuodelta 1960.

## Lähteet

## Aiheesta muualla
Sosiaalifarmasia

**Sosiaalifarmasia** on farmaseuttinen oppiala, joka tutkii lääkkeitä ja lääkehoitoja yhteiskunnallisesta tai ihmistieteellisestä näkökulmasta. Tarkemmin kyseessä on soveltava tieteenala, joka pyrkii ymmärtämään esimerkiksi apteekkien, farmasian ammattilaisten ja potilaan itsensä vaikutusta lääkehoitojen onnistumiseen. Sosiaalifarmasian tutkimuskohteina voivat olla esimerkiksi lääkehoitopalveluiden saavutettavuus, terveydenhuollon interventioiden vaikuttavuus tai potilaiden tai farmasian ammattilaisten lääkehoitoihin liittyvät näkemykset.

## Lähteet
Stegelnesetin kappeli

**Stegelnesetin kappeli** () on Vuoreijan kunnassa Norjassa sijaitseva puinen pitkäkirkko vuodelta 1908.

## Kuvia

1999.08.30 Stegelneskapellet i Vardøn.jpg|Alttari


## Lähteet

## Aiheesta muualla
Undenäs

**Undenäs** on taajama Karlsborgin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 207 asukasta vuonna 2023.

## Lähteet

## Aiheesta muualla
Svängsta

**Svängsta** on taajama Karlshamnin kunnassa Blekingen läänissä samannimisessä historiallisessa maakunnassa Ruotsissa. Taajamassa oli 1&nbsp;924 asukasta vuoden 2023 lopussa.

Svängstassa toimii kalastusvälineitä valmistava Abu Garcia.

## Lähteet

## Aiheesta muualla
Hans Magnus Melin

**Hans Magnus Melin** (14. syyskuuta 1805 Östra Vemmerlöv – 17. marraskuuta 1877 Lund) oli ruotsalainen pappi ja teologi. Hän toimi Lundin yliopiston eksegetiikan professorina. Vuonna 1866 hänet valittiin Ruotsin akatemian jäseneksi.
## Lähteet

## Aiheesta muualla
Itsemurhakuusikko

**Itsemurhakuusikko** on käsite, jolla viitataan tiheään, pimeään, sammaloituneeseen kuusikkoon. Käsite juontuu siitä, että tämän kaltaisen kuusikon on väitetty kuolevan, ellei sitä elvytetä hakkaamalla. Käsite on peräisin 1950-luvulta.

Itsemurhakuusikon käsitettä on nykykeskustelussa kritisoitu. Esimerkiksi yliopistonlehtori Timo Kuuluvainen on arvostellut käsitettä. Itsemurhakuusikon käsitettä voidaan myös pitää esimerkkinä kielenkäytöstä, joka väheksyy luonnonmetsien arvoa.

## Lähteet
Hagbyn kirkko

**Hagbyn kirkko** () on Kalmarin kunnassa Ruotsissa sijaitseva pyörökirkko 1100-luvun lopulta.
## Kuvia

Hagby kyrka 02.jpg|Alttari

## Lähteet

## Aiheesta muualla
Granada (departementti)

**Granada** on departementti Nicaraguan lounaisosassa, Nicaraguajärven luoteisrannalla. Sen pinta-ala on 1&nbsp;040 km². Vuonna 2023 departementin asukasluvuksi arvioitiin 219&nbsp;224. Departementissa on neljä kuntaa: Diriá, Diriomo, Granada ja Nandaime.

Departementin pääkaupunki Granada on yksi Pohjois-Amerikan vanhimmista kaupungeista. Sen ympäristön historialliset kohteet sekä järvenranta- ja vuoristomaisemissa kkulkevat vaellusreitit tuovat maakuntaan matkailijoita.

## Lähteet
Lähdesmäki

**Lähdesmäki** on muun muassa seuraavien suomalaisten sukunimi:

*Eero Lähdesmäki (1914–1941), seiväshyppääjä, poliisi, sotilaspoliisi
*Elias Lähdesmäki (s. 1950), diplomaatti, KGB-kontakti
*Kalle Lähdesmäki (s. 1952), yritys- ja järjestöjohtaja
*Markku Lähdesmäki (s. 1958), valokuvaaja
*Martti Lähdesmäki (1931–2006), kirurgi, ylilääkäri, SDP:n kansanedustaja, kaupunginhallituksen varapuheenjohtaja
*Matteus Lähdesmäki (s. 1987), vapaaottelija
*Harri Lähdesmäki, apulaisprofessori, tutkija
Panama kesäolympialaisissa 2004

**[[Panama]]** osallistui **[[Ateena]]n [[Kesäolympialaiset 2004|vuoden 2004 kesäolympialaisiin]]** neljän urheilijan joukkueella kahdessa eri lajissa. Maa ei saavuttanut kisoissa mitaleita. Panaman lipunkantajana avajaisissa toimi kolmatta kertaa peräkkäin uimari Eileen Coparropa.

## Joukkue
### Uinti
Eileen Coparropa osallistui kahteen naisten vapaauintikilpailuun. 50 metrillä hän karsiutui välierissä ajalla 25,37 ja sijoittui 14:nneksi. 100 metrillä hän karsiutui ensimmäisellä kierroksella ajalla 57,09 ja sijoittui 30:nneksi.

Ismael Ortiz osallistui miesten 100 metrin vapaauintiin. Hän karsiutui ensimmäisellä kierroksella ajalla 51,74 ja sijoittui 45:nneksi.

### Yleisurheilu
Bayano Kamani osallistui miesten 400 metrin aitajuoksuun. Hän eteni finaaliin ja sijoittui siellä viidenneksi ajalla 48,74.

Irving Saladino osallistui miesten pituushyppyyn. Hän karsiutui finaalista tuloksella 742 ja sijoittui 36:nneksi.

## Lähteet
Australian urheilu

Tämä on artikkeli **[[Australia]]n [[urheilu]]sta**. Australian suosituimmat urheilulajit ovat australialainen jalkapallo, rugby league, rugby union, kriketti, jalkapallo ja koripallo. Australiassa on yhdet maailman suurimmista yleisömääristä henkeä kohti; australialaisen jalkapallon pääsarja AFL keräsi kaudella 2024 8,2 miljoonaa katsojaa. Rugby league on kuitenkin televisiossa katsotuin, sillä sen kumulatiivinen yleisömäärä on yli 174 miljoonaa.
## Pääsarjat
### Miehet

## Historia

## Lähteet
Jinotega (departementti)

**Jinotega** on departementti Nicaraguan pohjoisosassa, Hondurasin vastaisella rajalla. Sen pinta-ala on 9&nbsp;222 km². Vuonna 2023 departementin asukasluvuksi arvioitiin noin 500&nbsp;000. Departementissa on kahdeksan kuntaa:El Cuá, Jinotega, La Concordia, San José de Bocay, San Rafael del Norte, San Sebastián de Yalí, Santa María de Pantasma sekä Wiwilí de Jinotega.

Departementin alueella ovat Penas Blancan 1700 metriin kohoavat vuorenhuiput, jotka kuuluvat Bosawasin biosfäärialueeseen. Apanasin laaksossa on tekojärvi vesivoiman tuotantoa varten.

## Lähteet
Nicaragua kesäolympialaisissa 1996

**[[Nicaragua]]** osallistui **[[Atlanta]]n [[Kesäolympialaiset 1996|vuoden 1996 kesäolympialaisiin]]** 26 urheilijan joukkueella 5 eri lajissa. Maa ei saavuttanut kisoissa mitaleita. Nicaraguan lipunkantajana avajaisissa toimi ampuja Walter Martínez.

## Lähteet
Lempira (departementti)

**Lempira** on departementti Hondurasin lounaisosassa sisämaassa. Etelästä se rajoittuu El Salvadoriin. Departementin pinta-ala on 4&nbsp;228 neliökilometriä ja väkiluku 321&nbsp;179 asukasta (VL2013). Aluehallinnon toisella tasolla Lempiran departementti jakautuu 28 kuntaan (municipalities). Hallinnollisena keskuksena toimii Gracias (12&nbsp;697 as., 2013). 

Lempiran departementti on perustettu vuonna 1825. Sitä ennen departementin alue oli osa Hondurasiin vuonna 1536 perustettua Graciasin territoriota. Departementin nimi muistuttaa samannimisestä alkuperäiskansan sankarista.

Alueen inhimillisen kehityksen indeksin (HDI) arvo on Hondurasin alhaisin 0,547 (2022), mikä tarkoittaa matalaa arvoa. Alueen tärkeimpiä maataloustuotteita ovat maissi, kahvi, pavut, sokeriruoko, durra sekä kotieläintuotannon antimet.


Iglesia de la Merced (288008760).jpg|Mercedin kirkko Graciasissa.


## Lähteet

## Aiheesta muualla
Aktiiviomistajat

**Aktiiviomistajat** on suomalaisista yrittäjistä koostuva löyhä sijoittajaryhmä, jonka jäsenet ovat järjestelleet 2000-luvulla useita yhtiöitä Helsingin pörssiin niin kutsutuilla käänteisillä listautumisilla. Käänteisissä listautumisissa ongelmiin ajautunut pörssiyhtiö toteuttaa järjestelyn, jossa käytännössä toinen yhtiö ostaa ongelmayhtiön pörssipaikan itselleen.

Aktiiviomistajissa on 10–20 jäsentä, joista julkisuudessa ryhmän jäseninä ovat esiintyneet ainakin Markku Kankaala, Martti Haapala, Aarne Simula ja Samuli Koskela. Pääosa ryhmän jäsenistä on pohjoispohjalaisia yrittäjiä.

## Yritysjärjestelyjä, joissa Aktiiviomistajat ovat olleet mukana
* Ruukki Group: tuotiin pörssiin A Companyn paikalle 2000-luvun alussa
* Enersense: tuotiin pörssiin Empowerin paikalle
* Nyab: tuotiin pörssiin Privanetin paikalle
* Wetteri: autokauppa, joka tuotiin pörssiin Sopranon paikalle
* Summa Defence: puolustusteollisuusyritys, jota ollaan tuomassa pörssiin Meriauran tilalle
* Sunborn Holding: laivahotelliyhtiö, jota ollaan tuomassa pörssiin Rush Factoryn paikalle

## Aiheesta muualla
* Verkkosivut Aktiiviomistajat

## Lähteet
Choluteca

**Choluteca** on kunta ja aluekeskuskaupunki Hondurasin eteläosan kuumalla alankoseudulla, Cholutecan departementissa, Cholutecajoen varrella. Kaupungin väkiluku oli 86&nbsp;179 (VL2013).

Cholutecan nimi oli aiemmin **Villa de Jerez de Choluteca**. Siirtomaa-ajan arkkitehtuuri on säilynyt hyvin; kantakaupungista voi löytää monia tämän aikakauden rakennuksia.

Choluteca on Hondurasin ainoa suurempi kaupunki, joka sijaitsee Pan-Amerikan valtatien varrella. Pan-Amerikan valtatie tarjoaa liikenneväylän naapurimaihin. Lännessä El Salvadorin rajalle El Amatilloon on 91 kilometriä, ja matkaa voi jatkaa San Salvadoriin. Kaakossa Nicaraguan rajalle Guasauleen on 44 kilometriä ja idässä El Espinoon 65 km. 

Tyynimeri sijaitsee lyhyen matkan päässä. Läheinen, noin 30 kilometriä lännessä sijaitseva San Lorenzo on Hondurasin tärkein Tyynenmeren puoleinen satamakaupunki. 

Ilmastollisesti Choluteca kuuluu trooppiseen savanni-ilmastoon (Aw). Lämmintä on ympäri vuoden: kuukausitasolla keskilämpötila vaihtenee noin 26-30 Celsius-asteessa. Vuoden keskilämpötila on 28,1 °C. Vuotuinen sademäärä yltää keskimäärin 2065 millimetriin. Sateisimmat kuukaudet ajoittuvat touko-lokakuulle. Joulu-maaliskuussa on puolestaan kuivaa, vähäsateista.


Choluteca building vintage style.JPG|Katunäkymä kaupungista.
Puente Choluteca Bridge.jpg|Silta Cholutecajoen yli.

## Lähteet

## Aiheesta muualla
Kallion tietokonemuseo

**Kallion tietokonemuseo** on toiminnallinen tietokonemuseo, joka on erikoistunut 1970-1980-luvun tietokonekulttuuriin tuomalla aikansa tietotekniikkaa, ohjelmistoja, pelejä sekä myös mainontaa ja äänimaisemaa yleisön koettavaksi. Museo tuo myös kotimaista tietotekniikan historiaa esille.  Museon kokokelmiin kuuluu mm. Printti-lehden (10/1986) julistamasta ohjelmointikilpailusta Mikropelimanni voitettu Commodore Amiga 1000 ja voitto-ohjelma Kukkaniitty, jonka voi nähdä vain Kallion tietokonemuseolla. Museon toiminta käynnistyi harrastuksesta, ja se on saanut useita lahjoituksia muilta harrastajilta, joiden lahjoituksia museossa on esillä kokeiltavana.

Kallion tietokonemuseo jäljittelee tietokonekauppoja 1980-luvulla, museon etuosa on rakennettu muistuttamaan aikansa myymälöitä. Museossa voi tutkia aikakautensa tietotekniikkaa ja ohjelmistoja, kuka tahansa voi mennä tutkimaan ja kokemaan aikansa tietokonekulttuuria. Museossa esillä olevaa näyttelykokoonpanoa vaihdetaan kerran kuukaudessa, jotta mahdollisimman moni laite pääsee esille ja yleisön käyttöön.

Museo toimii yksityisellä rahoituksella, eikä museo ole julkisen rahoituksen piirissä. Museon toimintaa ylläpidetään lahjoituksilla, pääsylipputuloilla sekä yksityistilaisuuksien järjestämisellä .

Kallion tietokonemuseon ensimmäinen näyttely on Suomea vuodesta 2022 kiertänyt I love 8-bit -tietokonenäyttely.

Kallion tietokonemuseo sijaitsee Helsingissä osoitteessa Alppikatu 17 ja se on avoinna ensisijaisesti yksityistilaisuuksia varten. Myös kaikille avoimia yleisötilaisuuksia järjestetään edelleen. Kallion tietokonemuseo on aloittanut toimintansa 9.12.2024 ja ensimmäinen yleisönäyttely järjestettiin 14.12.2024.

## Lähteet
Mihály Szilágyi

**Mihály Szilágyi** (k. 1461) oli Unkarin valtionhoitaja ja Kroatian, Slavonian ja Dalmatian baani.
 
Mihály Szilágyi kuului Horogszegin Szilágyi-sukuun. Hän oli Bácsin ispaanin László Szilágyin ja Katalin Bellyénin poika, ja toimi Unkarin kuningaskunnan valtionhoitajana sisarenpoikansa Matias Corvinuksen ollessa alaikäinen. Sotiessaan armeijan ylipäällikkönä turkkilaisia vastaan yhdessä Miklós Újlakin kanssa hän joutui vangiksi ja mestattiin Konstantinopolissa sulttaani Mehmedin käskystä. Hänen avioliittonsa paroni István Báthoryn tyttären Margit Báthoryn kanssa jäi lapsettomaksi.

## Lähteet
Karimaan hautaröykkiöt

Karimaan pronssikautiset hautaröykkiöt sijaitsevat Söörmarkun kylässä nykyään Poriin kuuluvassa Noormarkussa. 

Muinaisjäännösten levintä seurailee pronssikauden aikaista meren rantaviivaa. Alueen kaakkoispuolella Karimaan 1. ja 2. ryhmässä hautaröykkiöitä on entisten merenlahtien alueilla yksittäin tai pienissä ryhmissä, kun taas luoteispäässä Karimaan 3. ryhmässä on suuria kalmistoja, joissa on kymmenittäin pieniä röykkiöitä tai latomuksia. Ajoitetut röykkiöt ovat viimeisiltä vuosisadoilta ennen ajanlaskun alkua, runsaan 2000 vuoden takaa. Maankohoamisesta johtuen hautaröykkiöitä on löydetty muun muassa pelloilta. 

## Lähteet
Zac Jones

**Zac Jones** (s. 18. lokakuuta 2000 Richmond, Virginia, Yhdysvallat) yhdysvaltalainen jääkiekkoilija, joka edustaa NHL-joukkue Buffalo Sabresia. Hänen pelipaikkansa on puolustaja ja hän laukoo vasemmalta. 

Ennen NHL-uraansa Jones pelasi University of Massachusetts Amherst -yliopiston joukkueessa. New York Rangers varasi hänet kolmannella kierroksella 68. varausvuorolla . Jones on pelannut 115 NHL:n runkosarjan ottelua. Näissä otteluissa hän on tehnyt neljä maalia ja 24 syöttöä eli yhteensä 28 tehopistettä. Uran tilastot päivitetty 2. heinäkuuta 2025. Heinäkuussa 2025 Jones teki vapaana pelaajana Buffalo Sabresin kanssa vuoden mittaisen ja 900 000 dollarin arvoisen kaksisuuntaisen sopimuksen.

## Lähteet
Johannes Mikander

**Johannes Mikander** (24. kesäkuuta 1891 Turku – 11. toukokuuta 1955 Helsinki) oli suomalainen kirjapainoalan yritysjohtaja. 

Mikanderin vanhemmat olivat rovasti Hilarius Albin Ferdinand Mikander ja Elvira Hamberg ja puoliso vuodesta 1817 Anna Lisa Hägg. Mikander tuli ylioppilaaksi 1909 ja valmistui filosofian kandidaatiksi 1915 ja maisteriksi 1919. 

Mikander oli Frenckellin kirjapainon toimitusjohtaja 1917–1919, Turun kirjapaino- ja sanomalehti Oy:n johtaja 1919–1926, Hufvudstadsbladets förlags och tryckeri Ab:n apulaisjohtaja 1926–1929 ja toimitusjohtaja 1930–1946, Hufvudstadsbladets förlags Ab:n ja Hufvudstadsbladets tryckeri Ab:n toimitusjohtaja 1946–1949 ja johtokunnan varapuheenjohtaja 1949–1955. Oy Tilgmann Ab:n toimitusjohtaja Mikander oli 1951–1953. Hänellä oli myös useita oman alansa ja muita luottamustehtäviä, mukaan lukien Turun kaupunginvaltuustoon jäsenyys 1923–1926.

## Lähteet
Granada (täsmennyssivu)

**Granada** voi tarkoittaa seuraavia:

* Granada, kaupunki Espanjassa
* Granada, Espanjan maakunta
* Granadan kuningaskunta, muslimien hallitsema valtakunta Pyreneitten niemimaalla 1238–1492
* Granada, kaupunki Nicaraguassa
* Granada, Nicaraguan departementti
* Ford Granada, Fordin automalli
* Granada TV, entinen brittiläinen televisioyhtiö
* 1159 Granada, päävyöhykkeen asteroidi

## Katso myös
* Uusi-Granada, Espanjan entinen siirtomaa Etelä-Amerikan pohjoisosassa
* Grenada, saarivaltio Karibianmerellä
* Grenade, täsmennyssivu
Club Atlético Independiente de la Chorrera

**Club Atlético Independiente de la Chorrera** on vuonna 1982 perustettu jalkapalloseura La Chorreran kaupungista Panamasta. Sen edustusjoukkue pelaa Panaman pääsarjassa. Se on voittanut liigamestaruuden seitsemän kertaa, vuosina 2018 (Clausura), 2019 (Clausura), 2020 (Clausura), 2022 (Clausura), 2023 (Apertura), 2023 (Clausura) ja 2024 (Clausura).

## Lähteet
Oiva Rapeli

**Oiva Rapeli** (21. heinäkuuta 1905 Johannes – 11. joulukuuta 1934 Helsinki) oli suomalainen bassobaritonilaulutaiteilija.

Oiva Rapeli kävi koulunsa Viipurissa. Myöhemmin hän kävi metodistiseminaarin kurssin, valmistuen papiksi. Hän ei kuitenkaan vihityttänyt itseänsä papiksi, koska oli päättänyt siirtyä kokonaan laulajauralle. Hän opiskeli musiikkia Viipurin Musiikkikoulussa ja toimi samaan aikaan Viipurissa sijainneessa Toukolan settlementissä kerhonjohtajana. Suomessa Rapeli oli Heikki Klemetin oppilaana. Rapeli teki myös lauluopintomatkan Saksaan Ja Itävaltaan ja syksyllä 1934 hän oli aikeissa lähteä yleisten rahastojen stipendiaattina uudelle opintomatkalle Italiaan. Rapeli oli useita vuosia säännöllisesti Suomen Laulun bassosolistina laulukunnan messu- ja oratoriokonserteissa. Hän piti joitain omia konsertteja ja esiintyi myös ulkomaisissa radioissa. 

Oiva Rapeli kuoli 29-vuotiaana syöpään joulukuussa 1934. Hänen piti suorittaa soolotehtävä Mozartin Requiemissa 26. marraskuuta, mutta muutamaa päivää aikaisemmin hän ilmoitti lääkärin määränneen hänet lepoon. Rapelin hautajaiset olivat 16. joulukuuta 1934 Viipurin tuomiokirkossa ja hänet haudattiin Ristimäen hautausmaalle.

## Lähteet
Eetu Koivunen

**Eetu Koivunen** (s. 21. heinäkuuta 2004 Vaasa) on suomalainen jääkiekkopuolustaja, joka edustaa SM-liigajoukkue Vaasan Sportia.

## Ura
Koivunen on Vaasan Sportin kasvatti. Hän siirtyi vain 15-vuotiaana yhdessä pikkuveljensä pikkuveljensä Waltterin kanssa Turun Palloseuraan kaudeksi 2019–2020. Eetu Koivunen siirtyi seuran C-nuoriin. Kaudella 2021–2022 hän nousi TPS:n U18-joukkueen kapteeniksi. Koivunen oli TPS:n tehokkain puolustaja tehoilla 7+9=16. Kaudella 2022–2023 hän pelasi vain 17 ottelua seuran U20-joukkueessa, mutta Koivunen voitti kauden päätteeksi U20 SM-pronssia. Kaudella 2023–2024 hän oli seitsemällä osumallaan TPS:n eniten maaleja tehnyt puolustaja. Hän voitti kauden päätteeksi U20 SM-hopeaa.

Kesällä 2024 Koivunen nousi TPS:n SM-liigarinkiin. Kesken kauden 2024–2025, marraskuussa 2024 hän palasi yhdessä pikkuveljensä Waltterin kasvattajaseuraansa Sportiin ja he siirtyivät seuran U20-joukkueeseen. Joulukuussa Eetu Koivunen teki Sportin kanssa kevääseen 2027 asti ulottuvan SM-liigasopimuksen. Hän teki liigadebyyttinsä seuraavana päivänä 11. joulukuuta 2024 vieraissa Rauman Lukkoa vastaan. Koivunen merkittiin Sportin seitsemänneksi puolustajaksi. Hän sai ottelussa jääaikaa 9.02 minuuttia. Liigauransa avausmaalin ja kauden ainoaksi jääneen tehopisteensä Koivunen teki 5. maaliskuuta 2025 vieraissa Mikkelin Jukureita vastaan. Kaikkiaan hän pelasi kauden aikana SM-liigassa 15 runkosarjaottelua. Koivunen pelasi valtaosan loppukaudestaan myös Sportin U20-joukkueessa.

Kaudella 2025–2026 Koivunen pelasi SM-liigassa kymmenen runkosarjaottelua tehden yhden syöttöpisteen.

## Muuta
Koivusen pikkuveli Waltteri pelaa hyökkääjänä Sportin U20-joukkueessa ja hän on debytoinut myös SM-liigassa.

## Tilastot

## Lähteet
*
*
*

### Viitteet
Managuajärvi

**Managuajärvi** (esp. *lago de Managua* tai *lago Xolotlán*) on järvi Nicaraguassa. Se sijaitsee Keski-Amerikan suurimman järven Nicaraguajärven luoteispuolella. Nämä kaksi järveä kattavat yhteensä lähes 10 % maan kokonaispinta-alasta.

Järvi on noin 58 km pitkä ja 25 km leveä. Järven keskisyvyys on 7,8 m ja syvin kohta 26 m.

Managuajärvellä on sisäinen valuma-alue, jossa haihtuminen on suunnilleen yhtä suuri kuin sisäänvirtaus, ja sen vedenkorkeutta säätelee ensisijaisesti haihdunnan ja sateen ero. Tipitapajoki yhdistää sen Nicaraguajärveen. Se oli vapaasti virtaava joki vielä vuonna 1840, mutta lakkasi toimimasta säännöllisenä ulosvirtauksena vuoteen 1850 mennessä ja toimii nyt vain satunnaisena ylivuotomekanismina.

Suurin osa valuma-alueesta sijaitsee järven pohjoispuolella. Siihen laskee kolme suurta jokea, Rio Viejo, Rio Sinecapa ja Rio Pacora. Veden kokonaismäärä vaihtelee valuma-altaan sisällä suuresti maantieteellisesti, vuosittain ja vuodenaikojen mukaan. Vuosien 1922 ja 1998 tulvat aiheuttivat suuria tuhoja.

Jokien mukanaan tuomat maatalous- ja laidunmaiden torjunta-aineet saastuttavat järvivettä. 
Vuosina 1927–2009 järveen päätyi käsittelemättömänä myös etelärannalla sijaitsevan Managuan miljoonakaupungin jätevesi. Noin 300 pientä teollisuusyritystä päästää jätevesissään elohopeaa, lyijyä sekä muita raskasmetalleja ja epäpuhtauksia. Lisäksi järveen pääsee geotermisen energian jätteitä sekä kuumaa lähdevettä, joka sisältää runsaasti arseenisuoloja, booria ja muita aineita.

## Lähteet
Indio Maizin luonnonsuojelualue

**Indio Maizin luonnonsuojelualue** on luonnonsuojelualue Nicaraguan kaakkoisosassa. Suuri osa alueesta on ramat-alkuperäiskansan ja kreoliväestön kotiseutua. Alueella kasvaa trooppista sademetsää, jossa on tavattu yli 500 lajia nisäkkäitä, lintuja, hyönteisiä, matelijoita ja sammakkoeläimiä. Siellä elää monia uhanalaisia lajeja, kuten jaguaari, bairdintapiiri, puna-ara ja panamanara.

## Lähteet

## Aiheesta muualla
San Francisco FC

**San Francisco FC** on vuonna 1971 perustettu jalkapalloseura La Chorreran kaupungista Panamasta. Sen edustusjoukkue pelaa Panaman pääsarjassa. Se on voittanut liigamestaruuden yhdeksän kertaa, vuosina 1995, 1996, 2005 (Clausura), 2006 (Apertura), 2007 (Clausura), 2008 (Apertura), 2009 (Apertura), 2011 (Clausura) ja 2014 (Apertura).

## Lähteet
Club Deportivo Plaza Amador

**Club Deportivo Plaza Amador** on vuonna 1955 perustettu jalkapalloseura Panama Cityn kaupungista Panamasta. Sen edustusjoukkue pelaa Panaman pääsarjassa. Se on voittanut liigamestaruuden seitsemän kertaa, vuosina 1988, 1990, 1992, 2002 (Clausura), 2005 (Apertura), 2016 (Clausura) ja 2021 (Apertura).

## Lähteet